**ROKIŠKIO RAJONO SAVIVALDYBĖS TARYBA**

**S P R E N D I M AS**

**DĖL ROKIŠKIO RAJONO SAVIVALDYBĖS TARYBOS 2015 M. GEGUŽĖS 8 D. SPRENDIMO NR. TS-126 „DĖL MERO POLITINIO (ASMENINIO) PASITIKĖJIMO VALSTYBĖS TARNAUTOJŲ PAREIGYBIŲ SKAIČIAUS NUSTATYMO“ PAKEITIMO**

2018 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 11 punktu, 18 straipsnio 1 dalimi, Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 12.10 papunkčiu, ir atsižvelgdama į Rokiškio rajono savivaldybės mero 2018 m. balandžio 20 d. potvarkį Nr. MP-19 „D**ėl Rokiškio rajono savivaldybės mero politinio (asmeninio) pasitikėjimo valstybės tarnautojų pareigybių skaičiaus”,** Rokiškio rajono savivaldybės taryba n u s p r e n d ž i a:

 p a k e i s t i Rokiškio rajono savivaldybės tarybos 2015 m. gegužės 8 d. sprendimo TS-126 ,,Dėl mero politinio (asmeninio) pasitikėjimo valstybės tarnautojų pareigybių skaičiaus nustatymo“ 1 dalį ir i š d ė s t y t i nauja redakcija:

 „1. Nustatyti savivaldybės mero politinio (asmeninio) pasitikėjimo valstybės tarnautojų skaičių – 1“.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Regina Strumskienė

**AIŠKINAMASIS RAŠTAS**

**DĖL ROKIŠKIO RAJONO SAVIVALDYBĖS TARYBOS 2015 M. GEGUŽĖS 8 D. SPRENDIMO Nr. TS-126 „DĖL MERO POLITINIO (ASMENINIO) PASITIKĖJIMO VALSTYBĖS TARNAUTOJŲ PAREIGYBIŲ SKAIČIAUS NUSTATYMO“ PAKEITIMO PROJEKTO**

2018-04-27

 **Sprendimo projekto tikslas ir uždaviniai:**

Šiuo sprendimo projektu siūloma pakeisti Rokiškio rajono savivaldybės tarybos 2015 m. gegužės 8 d. sprendimą Nr. TS-126 „Dėl mero politinio (asmeninio) pasitikėjimo valstybės tarnautojų pareigybių skaičiaus nustatymo“ sumažinant savivaldybės mero politinio (asmeninio) pasitikėjimo valstybės tarnautojų pareigybių skaičių.

 **Šiuo metu esantis teisinis reglamentavimas.**

 Lietuvos Respublikos vietos savivaldos įstatymas, Rokiškio rajono savivaldybės tarybos 2015 m. kovo 27 d. sprendimu Nr. TS-102 patvirtintas Rokiškio rajono savivaldybės tarybos veiklos reglamentas.

**Sprendimo projekto esmė.**

 Rokiškio rajono savivaldybės taryba 2015 m. gegužės 8 d. sprendimu Nr. TS-126 ,,Dėl mero politinio (asmeninio) pasitikėjimo valstybės tarnautojų pareigybių skaičiaus nustatymo“ nustatė savivaldybės mero politinio (asmeninio) pasitikėjimo valstybės tarnautojų 2 (dvi) pareigybes su pareiginėmis algomis pagal 15 pareigybės kategorijos pareiginės algos koeficientu.

 Lietuvos Respublikos vietos savivaldos įstatymas ir Lietuvos Respublikos valstybės tarnybos įstatymas numato savivaldybės mero politinio (asmeninio) pasitikėjimo valstybės tarnautojų pareigybių skaičiaus nustatymo tvarką bei politinio (asmeninio) pasitikėjimo valstybės tarnautojų priėmimo į pareigas tvarką. Savivaldybės taryba išimtine kompetencija nustato mero politinio (asmeninio) pasitikėjimo valstybės tarnautojų skaičių.

 Lietuvos Respublikos vietos savivaldos įstatymas suteikia vietos savivaldos tarybai savivaldybės mero teikimu nustatyti mero politinio (asmeninio) pasitikėjimo valstybės tarnautojų pareigybių skaičių.

Siekiant optimaliau ir racionaliau panaudoti rajono savivaldybės biudžeto lėšas, skiriamas politinio pasitikėjimo valstybės tarnautojų darbo užmokesčiui, tobulinti savivaldybės struktūrą, siūloma vietoje dviejų savivaldybės mero politinio (asmeninio) pasitikėjimo valstybės tarnautojų pareigybių palikti vieną.

 **Galimos pasekmės, priėmus siūlomą tarybos sprendimo projektą.**

 **Neigiamos:** neįžvelgiamos

 **Teigiamos:** bus taupomos rajono savivaldybės biudžeto lėšos, optimaliau organizuojama savivaldos veikla.

 **Kokia sprendimo nauda Rokiškio rajono gyventojams.**

Tiesioginės naudos nebus.

 **Finansavimo šaltiniai ir lėšų poreikis.**

Nėra poreikio**.**

 **Suderinamumas su Lietuvos Respublikos galiojančiais teisės norminiais aktais.**

Galiojantiems įstatymams neprieštarauja.

 **Antikorupcinis vertinimas.**

 Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Juridinio ir personalo skyriaus vedėja Regina Strumskienė